Úradný vestník L 047 , 18/02/2004 S. 0022 - 0024



Nariadenie Komisie (ES) č. 278/2004 zo 17. februára 2004 týkajúce sa dočasného povolenia nového používania už povolenej doplnkovej látky v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 týkajúcu sa doplnkových látok v krmivách [1], naposledy zmenenú a doplnenú nariadením Rady (ES) č. 1756/2002 [2], a najmä na jej článok 3 a článok 9e) ods. 1, keďže: (1) smernica 70/524/EHS ustanovuje, že bez udelenia povolenia spoločenstva sa nemôže žiadna doplnková látka uviesť do obehu; (2) v prípade doplnkových látok uvedených v časti II prílohy C k smernici 70/524/EHS, ktorá zahŕňa enzýmy, môže byť dočasné povolenie nového používania už povolenej doplnkovej látky udelené, ak sú splnené podmienky ustanovené v tejto smernici a ak je, vzhľadom na dostupné výsledky, opodstatnené predpokladať, že ak sa táto látka použije vo výžive zvierat, bude mať jeden z účinkov uvedených v článku 2a) tejto smernice. V prípade doplnkových látok uvedených v časti II prílohy C k tejto smernici sa môže takéto dočasné povolenie udeliť na čas, ktorý svojím trvaním nepresahuje štyri roky; (3) používanie enzýmového prípravku endo-1,4-beta-xylanáza tvoreného kmeňom Trichoderma longibrachiatum (ATCC 2105) a subtilizínu tvoreného kmeňom Bacillus subtilis (ATCC 2107), ako je to uvedené v prílohe, sa nariadením Komisie (ES) č. 1636/1999 [3] po prvý raz dočasne povoľuje pre výkrmové kurčatá a morky; (4) spoločnosť vyrábajúca túto doplnkovú látku predložila nové údaje k svojej žiadosti o rozšírenie svojho povolenia na používanie pre nosnice; (5) posúdenie žiadosti o povolenie predložené v súvislosti s novým použitím tejto doplnkovej látky ukazuje, že boli splnené podmienky pre dočasné povolenie ustanovené v smernici 70/524/EHS; (6) Európsky úrad pre potravinovú bezpečnosť (Vedecká Komisia pre doplnkové látky a výrobky alebo látky používané v krmivách) predložila pre túto doplnkovú látku priaznivé stanovisko so zreteľom na jej bezpečnosť pre nosnice za podmienok používania stanovených v prílohe k tomuto nariadeniu; (7) používanie tejto doplnkovej látky pre nosnice by sa preto malo povoliť na obdobie štyroch rokov; (8) posúdenie žiadosti ukazuje, že by sa mali požadovať určité postupy na ochranu pracovníkov pred vystavením tejto doplnkovej látke opísanej v prílohe. Takáto ochrana by sa mala zabezpečiť uplatnením smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci [4], zmenenej a doplnenej nariadením Európskeho parlamentu a Rady (ES) č. 1882/2003 [5]; (9) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Prípravok opísaný v prílohe a patriaci do skupiny "enzýmov" sa dočasne povoľuje na používanie ako doplnková látka vo výžive zvierat podľa podmienok ustanovených v prílohe. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. februára 2004 Za Komisiu David Byrne člen Komisie [1] Ú. v. ES L 270, 14.12.1970, s. 1 [2] Ú. v. ES L 265, 3.10.2002, s. 1 [3] Ú. v. ES L 194, 27.7.1999, s. 17 [4] Ú. v. ES L 183, 29.6.1989, s. 1 [5] Ú. v. EÚ L 284, 31.10.2003, s. 1 -------------------------------------------------- PRÍLOHA č.EÚ | Názov látky | Chemický vzorec, opis | Druh a kategória zvierat | Najvyšší vek | Minimálny obsah | Maximálny obsah | Iné ustanovenia | Koniec | Jednotky aktivity/kg kompletného krmiva | Jednotky aktivity/kg kompletného krmiva | 'Enzýmy | 37 | Endo-1,4-beta-xylanáza ES 3.2.1.8 Subtilizín ES 3. 4.21.62 AVIZYME 1300] | Prípravok endo-1,4-beta-xylanáza tvorený kmeňom Trichoderma longibrachiatum (ATCC 2105) a subtilizín tvorený kmeňom Bacillus subtilis(ATCC 2107), s minimálnou aktivitou: -endo-1,4-beta-xylanázy: 2500 U/g-subtilizínu: 800 U/g | nosnice | - | endo-1,4-beta-xylanáza: 1875 U subtilizín | - - | 1.V návode na použitie doplnkovej látky a premixu uveďte skladovaciu teplotu, skladovateľnosť a peletizačnú stabilitu2.Odporúčaná dávka na kg kompletného krmiva:-endo-1,4-beta-xylanáza: 1875 U-subtilizín: 600 U3.Určené do kŕmnych zmesí napr. s obsahom 65 % pšenice. | 18. 2. 2008 | --------------------------------------------------